《送东川马逢侍御使回十韵》
唐代·元稹

风水荆门阔，文章蜀地豪。眼青宾礼重，眉白众情高。

思勇曾吞笔，投虚惯用刀。词锋倚天剑，学海驾云涛。

南郡传纱帐，东方让锦袍。旋吟新乐府，便续古离骚。

雪岸犹封草，春江欲满槽。饯筵君置醴，随俗我餔糟。

莫叹巴三峡，休惊鬓二毛。流年等头过，人世各劳劳。

作者简介：元稹（779年－831年，或唐代宗大历十四年至文宗大和五年），字微之，别字威明，唐洛阳人（今河南洛阳）。父元宽，母郑氏。为北魏宗室鲜卑族拓跋部后裔，是什翼犍之十四世孙。早年和白居易共同提倡“新乐府”。世人常把他和白居易并称“元白”。